CELEX: 62018TN0739
Language: da
Date: 2018-12-17 00:00:00
Title: Sag T-739/18: Sag anlagt den 17. december 2018 — Darment mod Kommissionen

25.2.2019   
            
            
               DA
            
            
               Den Europæiske Unions Tidende
            
            
               C 72/34
            
         
      Sag anlagt den 17. december 2018 — Darment mod Kommissionen
      (Sag T-739/18)
      (2019/C 72/43)
      Processprog: engelsk
      
         Parter
      
      
         Sagsøger: Darment Oy (Helsinki, Finland) (ved advokat C. Ginter)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens afgørelse om at nedsætte den markedsføringskvote for hydrofluorcarboner, som sagsøgeren tildeles for 2019, hvilken afgørelse sagsøgeren modtog meddelelse om ved skrivelse af 16. oktober 2018 Ares(2018)5305174 og ved e-mail af 12. december 2018, annulleres.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsatanført to anbringender.
      
                  1.
               
               
                  Første anbringende om sagsøgtes tilsidesættelse af forordning (EU) 517/2014 (1), idet Kommissionen anvendte artikel 25, stk. 2, alene på grundlag af data i det register, der er oprettet i henhold til artikel 17, selv om der er gjort indsigelse med henblik på at få korrigeret de fejlbehæftede data i registret.
               
            
                  2.
               
               
                  Andet anbringende om sagsøgtes åbenbart fejlagtige skøn, idet denne nægtede at tage sagsøgerens forklaringer vedrørende placering af kvoter for import i bulk på markedet i betragtning.
               
            
         (1)  Europa-Parlamentets og Rådets forordning (EU) nr. 517/2014 af 16.4.2014 om fluorholdige drivhusgasser og om ophævelse af forordning (EF) nr. 842/2006 (EUT 2014, L 150, s. 195).